钦定古今图书集成/明伦汇编/氏族典/第241卷 > 张文蔚
## 钦定古今图书集成/明伦汇编/氏族典/第241卷 > 张文蔚

按《五代史张文蔚传》：“文蔚，字右华，河间人也。初以文
行知名，举进士及第。唐昭宗时为翰林学士承旨。是
时天子微弱，制度已隳，文蔚居翰林，制诏四方，独守
大体。昭宗迁洛，拜中书侍郎同中书门下平章事。柳
璨杀裴枢等七人，蔓引朝士，辄加诛杀，缙绅相视以
目，皆不自保。文蔚力讲解之，朝士多赖以全活。梁太”
祖立，仍以文蔚为相。梁初制度，皆文蔚所裁定。文蔚
居家亦孝悌。开平二年，太祖北巡，留文蔚西都。以暴
疾卒。赠右仆射。